Id-Direttiva tal-Kunsill
ta’ l-24 ta’ Ġunju 1975
dwar l-approssimazzjoni tal-liġijiet ta’ l-Istati Membri li għandhom x’jaqsmu mal-magni ta’ l-użin totalizzaturi kontinwi
(75/410/KEE)
IL-KUNSILL TAL-KOMUNITAJIET EWROPEJ
Wara li kkunsidra t-Trattat li jistabbilxxi l-Komunità Ewropea Ekonomika, u b’mod partikolari l-Artikolu 100 tiegħu;
Wara li kkunsidra l-proposta mill-Kummissjoni;
Wara li kkunsidra l-Opinjoni tal-Parlament Ewropew [1];
Wara li kkunsidra l-Opinjoni tal-Kumitat Ekonomiku u Soċjali [2];
Billi fl-Istati Membri kemm il-kostruzzjoni u l-metodi ta’ kontroll ta’ magni ta’ l-użin totalizzaturi kontinwi li huma mqabbda ma’ conveyor belts huma soġġetti għal dispożizzjonijiet mandatarji li jinbidlu minn Stat Membru għall-ieħor u b’hekk jostakolaw il-kummerċ f’dawn l-istrumenti; billi huwa għalhekk neċessarju li dawn id-dispożizzjonijiet jiġu approssimati;
Billi d-Direttiva tal-Kunsill Nru. 71/316/KEE [3]tas-26 ta’ Lulju ta’ l-1971 fuq l-approssimazzjoni tal-liġijiet ta’ l-Istati Membri dwar id-dispożizzjonijiet komuni kemm għal strumenti li jiżnu u kif ukoll il-metodi ta’ kontroll metroloġiku, kif emendata permezz ta’ l-Att ta’ l-Adeżjoni [4], stabbilixxiet il-proċeduri ta’ approvazzjoni tal-mudell tal-KEE u ta’ verifikazzjoni inizjali tal-KEE; billi, skond dik id-Direttiva, huwa neċessarju li jiġu stabbiliti l-ħtiġiet tekniċi li l-fabbrikazzjoni u l-operazzjoni tal-magni ta’ l-użin totalizzaturi kontinwi għandhom jissodisfaw biex jiġu esportati, mqiegħda fis-suq u użati liberalment wara li jkunu għaddew mill-ispezzjonijiet meħtieġa u wara li jkunu ġew provduti bil-marki u s-simboli neċessarji,
ADOTTA DIN ID-DIRETTIVA:
Artikolu 1
Din id-Direttiva tapplika għall-magni ta’ l-użin totalizzaturi kontinwi li huma mqabbda ma’ conveyor belts.
Dawn il-magni huma definiti f’Kapitolu I, Sezzjoni 2 ta’ l-Anness.
Artikolu 2
Dawk il-magni ta’ l-użin totalizzaturi kontinwi li jistgħu jġibu marki u simboli tal-KEE huma deskritti fl-Anness.
Huma għandhom ikunu soġġetti għall-approvazzjoni tal-mudell tal-KEE u għandhom ikunu sottomessi għall-verifikazzjoni inizjali tal-KEE.
Artikolu 3
L-ebda Stat Membru ma jista’ jirrifjuta, jipprojbixxi jew jirrestrinġi t-tqegħid fis-suq jew dħul fis-servizz ta’ magni ta’ l-użin totalizzaturi kontinwi li jġibu s-simbolu ta’ approvazzjoni tal-mudell tal-KEE, jew marka ta’ verifikazzjoni inizjali tal-KEE.
Artikolu 4
1. L-Istati Membri għandhom iġibu fis-seħħ il-liġijiet, regolamenti jew dispożizzjonijiet amministrattivi neċessarji biex jikkonformaw ma’ din id-Direttiva fi żmien 18-il xahar min-notifikazzjoni tagħha u għandhom jinformaw lill-Kummissjoni b’dan minnufih.
2. L-Istati Membri għandhom jassiguraw li t-test tad-dispożizzjonijiet prinċipali tal-liġi nazzjonali li jadottaw fil-qasam kopert minn din id-Direttiva huma kkomunikati lill-Kummissjoni.
Artikolu 5
Din id-Direttiva hi indirizzata lill-Istati Membri.
Magħmula fil-Lussemburgu, fl-24 ta’ Ġunju 1975.